62023CJ0186_INF
Sodba Sodišča (deseti senat) z dne 8. maja 2025 –Komisija/Bolgarija (Direktiva o avtorski pravici na enotnem digitalnem trgu)
(Zadeva C‑186/23)
„Neizpolnitev obveznosti države – Člen 258 PDEU – Direktiva (EU) 2019/790 – Enotni digitalni trg – Avtorska in sorodne pravice – Neprenos in neobvestitev o ukrepih za prenos – Člen 260(3) PDEU – Denarne kazni – Predlog za naložitev plačila pavšalnega zneska in denarne kazni – Delni umik“
1.
Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Položaj ob izteku roka, določenega v obrazloženem mnenju
(Člen 258 PDEU; Direktiva Evropskega parlamenta in Sveta 2019/790)
(Glej točko 42.)
2.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Odločanje Sodišča po prostem preudarku – Merila
(Člen 260(3) PDEU; Direktiva Evropskega parlamenta in Sveta 2019/790)
(Glej točki 73 in 75.)
3.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Pavšalni znesek – Določitev zneska – Merila
(Člen 260(3) PDEU; Direktiva Evropskega parlamenta in Sveta 2019/790)
(Glej točke 78 in od 81 do 87.)
Izrek
1.
Republika Bolgarija s tem, da ob izteku roka, določenega v obrazloženem mnenju Evropske komisije z dne 19. maja 2022, ni sprejela zakonov in drugih predpisov, potrebnih za uskladitev z Direktivo (EU) 2019/790 Evropskega parlamenta in Sveta z dne 17. aprila 2019 o avtorski in sorodnih pravicah na enotnem digitalnem trgu in spremembi direktiv 96/9/ES in 2001/29/ES, in posledično s tem, da o teh zakonih in drugih predpisih ni obvestila Komisije, ni izpolnila obveznosti iz člena 29 te direktive.
2.
Republiki Bolgariji se naloži, naj Evropski komisiji plača pavšalni znesek v višini 1.000.000 EUR.
3.
Republiki Bolgariji se naloži, da poleg svojih stroškov nosi tudi stroške Evropske komisije.